கல்விப் பொதுத்தராதர சாதாரணதரப் பரீட்சையில் அனைத்து மாணவர்களையும் கணிதம், விஞ்ஞானம் ஆகிய பாடங்களில் சித்தியடைய வைப்பதற்காக இச்செயலமர்வினை வலயக்கல்விப் பணிப்பாளர் ஒழுங்கு செய்துள்ளார். மாணவர்கள் இலகுவாக விளங்கிக் கொள்ளும் வகையில், நவீன முறையில் கற்பித்தல் இடம்பெறவிருக்கின்றது. எமது வலயத்திற்குட்பட்ட மாணவர்கள் ஏனைய பாடங்களில் சித்தியெய்தியும், கணிதம், விஞ்ஞானம் போன்ற பாடங்களில் தவறியமையினால் கடந்த காலங்களில் வலயம் பின்னடவினைச் சந்தித்தது. இதற்கு மாணவர்களும் தரம் 6 தொடக்கம் 9வரையான வகுப்புக்களில் கற்பதற்கு அக்கறை காட்டமால் இருந்தமையும், பெற்றோரும் தரம் 5 புலமைப்பரிசில் பரீட்சைக்கு மாணவர்களை தயார்படுத்துவதுபோன்று, தயார்படுத்த தவறியமையும் இந்நிலைக்கு காரணமாகும். இதனை நிவர்த்தி செய்ய மாணவர்களதும், பெற்றோர்களதும் ஒத்துழைப்பு அவசியமாகும் என்றார்.